Dorothy Cross

Dorothy Cross (født 1956 i Cork) er en irsk kunstner, som har arbeidet både med skulptur, fotografi, video og installasjonskunst. Hun bor i Connemara.


Hun er utdannet fra Crawford Municipal School of Art (1973–74), Leicester Polytechnic (1974–77) og San Francisco Art Institute (1980–82).

Hun fikk sitt gjennombrudd med installasjonene «Ebb» i Douglas Hyde Gallery, Dublin (1988) og «Powerhouse» i Philadelphia, London og Dublin (1991). Begge installasjonene besto delvis av objets trouvé fra hennes egen slekt. På 1990-tallet begynte hun å lage skulpturer med kuskinn, spener og slangeskinn.frithstreetgallery.com cv  Et karakteristisk eksempel er «Virgin Shroud» (1993)tate.org.uk Virgin Shroud , som er innkjøpt av Tate Modern: Et kuskinn en drapert over en dukke på en slik måte at spenene utgjør en krone. Verktittelen antyder at skinnet dekker over en statue av den hellige jomfru. Skinnet er påmontert deler av en silkebrudekjole som har tilhørt kunstnerens bestemor. En annen kjent installasjon er «Ghost Ship» (1998), det selvlysende fyrskipet i Dún Laoghaires havn.stunned.org Hun har også laget andre installasjoner med dyr og biologisk materiale, som «Shark Lady in a Ball Dress» (1998) og «Come into the garden Maude» med bilder av maneter.Kerlin gallery  bilder og biografiartistsvisitgalapagos.com  Hun har også regissert operaoppsetninger.

Hun representerte Irland på Veneziabiennalen i 1993 og hadde en større retrospektiv utstilling på Irish Museum of Modern Art i 2005.modernart.ie Dorothy Cross 

Hun har bidratt til Skulpturlandskap Nordland med installasjonen «Hai-Ku-Badekar» i Sømna.

 Referanser 

Kategori:Irske kunstnere
Kategori:Skulpturlandskap Nordland
Kategori:Personer fra Cork